# En fortælling om to byer

Forbundet af floden *Chionthar*, i den sydlige del af *Sværdkysten* ligger de to rivaliserende byer, *Baldurs Gate* og *Elturel*. Baldurs Gate ligger ved kysten, og dens historie er fyldt med både korruption og vold, men hjemsted til verdensfrelsende helte. Længere inde i landet ligger den teokratiske by Elturel, som beskyttes både af ridderordenen *The Hellriders* og The Companion, en hellig stjerne som konstant bader byen i dens hellige lys.

## Den Hellige by

Det er ethvert barn i Elturels drøm at blive en Hellrider når de vokser op. Disse stolte riddere lever praktisk talt i sadlen, og er et symbol på Elturels religiøse stolthed. Byen ledes af præsten Thavius Kreeg, som hidkaldte den hellige stjerne The Companion som reddede byen fra en vampyr invasion.

Det er her du og dine følgende eventyrer starter deres rejse.

## Syndernes Hovedstad

I Baldurs Gate går kriminalitet og muligheder hånd-i-hånd, og hvis du har penge, kan du skaffe alt her. Byen betaler for lejesoldaterne *The Flaming Fist,* som beskytter borgerne uden det mindste praj af omsorg. De rige og magtfulde holder til i *The Upper City*, mens resten masser sig igennem de snævre, tågede gader i *The Lower City.*

# Hvem er karaktererne?

I spiller modige fantasy helte som tager på eventyr, sat i Ringenes Herre-lignende verden kaldet *The Forgotten Realms*. Jeres karakterer er alle eventyrer i samme gruppe, og I er blevet hyret til at undersøge kult aktivitet Elturel.

## Kampagne temaer

Kampagnen kommer til at omhandle forhandlinger og pagter. Yderligere vil jeres karakterer blive udsat for moralske dilemmaer,

bl.a. hvor langt de vil gå for at gøre hvad de mener er rigtigt.

# Hvad kan man i rollespil?

Rollespil er ikke ligesom i en film eller bog hvor forfatteren har valgt hvad der skal ske og hvordan det skal ske. I rollespil præsenterer Dungeon Masteren et eventyr, men det er spillerne der bestemmer hvordan de vil håndtere eventyret, og ultimativt hvordan det former sig. Dungeon Masteren laver fundamentet, og så er det op til spillerne om de vil bygge et højhus eller et badeland. Det betyder, at skal vi skabe den bedste oplevelse, så har du som spiller et ansvar for at aktivt deltage og forme spillet (bare rolig: Det er skideskægt!).   
I rollespil handler det ikke om at tage de ”rigtige” eller ”optimale” valg. Det handler om at se verden igennem en anden (fiktiv) persons øjne, og handle som de ville.

## Sensitivt indhold

Du er ***altid*** velkommen til at sige fra hvis der kommer noget i spillet som du finder grænseoverskridende. Der kan komme potentielle sensitive emner som:   
*Mord, forræderi, moralske dilemmaer, blodige scener, tortur, diskrimination baseret på fx: race og køn, romance.*

# Descent into Avernus

*Enhver som ankommer til Avernus finder en umådelig slagmark. Tegn på tidligere massakrer, såsom ruinerne af kæmpestore krigsmaskiner og marker af blege knogler, strækker sig ud over horisonten. Gennem landskabet snor floden Styx sig, mens horder af dæmoner og djævle kæmper langs dens stinkende bredder.*

*-* Sylvira Savrikas, *Observationer om de Ni Helvede*